|  |  |  |  |  |
| --- | --- | --- | --- | --- |
| Molėtų rajono savivaldybės tarybai | 2023-03-18 | | Nr. | B88-10 |
|  | Į |  | Nr. |  |
| **dĖL PASIŪLYMO investuoti SAVIVALDYBĖS FINANSINį TURTą, didinant VIEŠOSIOS ĮSTAIGOS AUKŠTAITIJOS PROFESINIO RENGIMO CENTRO DALININKO KAPITALą piniginiu ĮNAŠU** | | | | |

Molėtų rajono savivaldybė yra viešosios įstaigos Aukštaitijos profesinio rengimo centro (toliau – Centras) dalininkė. Įnašo vertė – 104098,99 Eur.

Centras 2023 m. vasario 21 d. raštu Nr. SR-28 „Dėl paramos skyrimo“ (toliau – raštas) kreipėsi į Molėtų rajono savivaldybę, prašydamas skirti 20 000 Eur didinant dalininko įnašą. Rašte nurodo, kad lėšos būtų panaudotos Alantos dvaro stogo dangos dažymo darbų, Alantos dvaro sodybos rūmų bokšto ir pagrindinio fasado tvarkybos (restauravimo ir remonto) darbų apmokėjimui, lifto neįgaliesiems įrengimui.

Daugiau kaip 90 proc. visų Alantos dvaro sodybos rūmų patalpų naudojama Molėtų rajono savivaldybės reikmėms. Jose veikia Molėtų rajono savivaldybės viešosios bibliotekos Elvyros Satkūnaitės vardo biblioteka, Palaimintojo Teofilio Matulionio muziejus, Vaidoto Žuko meno galerija, dar trijose patalpose rengiamos kilnojamosios parodos, vyksta įvairios edukacijos.

Poreikio investuoti finansinį turtą motyvas - Alantos dvaro sodybos rūmų patalpose vykdomos veiklos yra labai svarbios Molėtų rajono reprezentacijai ir reikalauja didelių investicijų ilgalaikiam ir saugiam šio kultūros paveldo objekto naudojimui.

Ekonomiškai pagrįsti investavimo (atlikti sąnaudų ir naudos analizę) nėra galimybės, kadangi Alantos dvaro sodybos rūmai yra nekilnojamas kultūros paveldo objektas, apskaitomas tikrąja verte. Investuojama suma skiriama prisidėti prie atliktų remonto darbų apmokėjimo ir lifto neįgaliesiems įrengimo. Laukiamas rezultatas - remonto darbai prailgins pastato eksploatacijos laikotarpį, sukurs gerą patalpų estetinį vaizdą, sudarys galimybę neįgaliesiems naudotis sukurta infrastruktūra. Socialinis tikslingumas - tenkinti viešąjį interesą.

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir Lietuvos Respublikos viešųjų įstaigų įstatymo 13 straipsnio 3 ir 6 dalimis, [Sprendimo](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4#2z) [investuoti](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4#3z) [valstybės](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4#4z) ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl [sprendimo](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4" \l "2z) [investuoti](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4" \l "3z) [valstybės](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4" \l "4z) ir savivaldybių turtą priėmimo tvarkos aprašo patvirtinimo“, 9 punktu, atsižvelgdamas į prašyme nurodytą lėšų panaudojimo paskirtį ir įvertindamas savivaldybės biudžeto lėšas, siūlau padidinti viešosios įstaigos Aukštaitijos profesinio rengimo centro dalininko kapitalą 16 500 Eur piniginiu dalininko įnašu.

Investuojant Savivaldybės finansinį turtą, tenkinami šie investavimo kriterijai:

1. Investavus bus plėtojama infrastruktūra, naudinga visuomenei (skatinama veiksminga konkurencija šalies rinkoje, gerinama viešųjų paslaugų kokybė, pasirinkimo galimybės ir prieinamumas). Molėtų rajono gyventojai ir rajono svečiai turės galimybę susipažinti su Alantos krašto kultūros paveldu ir profesionalaus meno kūriniais, sukurta infrastruktūra turės galimybę naudotis neįgalūs asmenys.
2. Sukuriama pridėtinė vertė ir užtikrinamas šią vertę kuriančios veiklos ilgalaikis ekonominis tvarumas. Alantos dvaro sodybos rūmų patalpose vykdomos veiklos lavina Centro bendruomenės etiką ir estetiką, ugdo meno pažinimą, suteikia galimybę visuomenei susipažinti su menininko Vaidoto Žuko autorine dailės kūrinių kolekcija, aplankyti Palaimintojo Teofilio Matulionio muziejų, susipažinti su VšĮ Molėtų krašto muziejaus rengiamomis ekspozicijomis, populiarinti profesionalaus meno sklaidą Molėtų krašte. Investuotos lėšos sudarys galimybę saugiai eksponuoti dailės kūrinių kolekciją, saugoti muziejines vertybes.
3. Investavus bus gautas socialinis (švietimo, kultūros) rezultatas. Molėtų rajono savivaldybės viešosios bibliotekos Elvyros Satkūnaitės vardo bibliotekoje vykdomos edukacinės, bendruomenei skirtų projektų veiklos, Palaimintojo Teofilio Matulionio muziejus supažindina su Lietuvos ir Molėtų krašto istorija, autorinė V. Žuko dailės kūrinių kolekcija naudojama Centro edukacinei veiklai.
4. Investavimo tikslas ir siekiamas rezultatas nustatyti Molėtų rajono savivaldybės 2018-2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 m. strateginio plėtros plano patvirtinimo“ II prioriteto 2.2 tikslo 2.2.4 uždaviniu „Pritaikyti kultūros paveldo objektus visuomenės ir turizmo poreikiams“.

Finansavimo šaltinis – Molėtų rajono savivaldybės biudžetas.

PRIDEDAMA:

1. Centro 2022 metų veiklos ataskaita.
2. Centro 2022 metų finansinių ataskaitų rinkinys.
3. Molėtų rajono savivaldybės tarybos sprendimo projektas „Dėl savivaldybės finansinio turto investavimo ir viešosios įstaigos Aukštaitijos profesinio rengimo centro dalininko kapitalo didinimo piniginiu įnašu“.

|  |  |
| --- | --- |
| Administracijos direktorius | Sigitas Žvinys |